शिमला (राजीव): शिमला की भट्टाकुफर फल मंडी में टाइड मैन किस्म का सेब 1800 रुपए प्रति पेटी बिका। सेब के भी बागवानों को इस बार अच्छे भाव मिल रहे हैं। पिछले सप्ताह टाइडमैन सेब भी 2050 रुपए पेटी के हिसाब से भी सेब बिक चुका है। बता दें कि एक से डेढ़ सप्ताह के अंदर स्पर किस्मों का सेब बाजार में पहुंचना शुरू होगा। अमूमन टाइडमैन की तुलना में इसको डेढ़ गुणा अधिक दाम मिलते हैं। इस बार बागवान स्पर और रायल किस्म के सेब के भी अच्छे दाम की आस लगाए हुए हैं। जानकारों की मानें तो इस साल इसकी कम फसल को देखते हुए अच्छे दाम मिलने की उम्मीद है। पिछले साल की तुलना में इस बार 70 से 80 फीसदी सेब की फसल होने का पूर्वानुमान है। यही वजह है कि टाइडमैन सेब भी 2050 रुपए के हिसाब से बिक चुका है।